CELEX: 32008R0957
Language: sl
Date: 2008-09-29 00:00:00
Title: Uredba Komisije (ES) št. 957/2008 z dne 29. septembra 2008 o odstopanju od Uredbe (ES) št. 616/2007 o odprtju in upravljanju tarifnih kvot Skupnosti v sektorju za perutnino s poreklom iz Brazilije, Tajske in drugih tretjih držav za kvotno obdobje 2008/2009

30.9.2008   
            
            
               SL
            
            
               Uradni list Evropske unije
            
            
               L 260/12
            
         
      UREDBA KOMISIJE (ES) št. 957/2008
   z dne 29. septembra 2008
   o odstopanju od Uredbe (ES) št. 616/2007 o odprtju in upravljanju tarifnih kvot Skupnosti v sektorju za perutnino s poreklom iz Brazilije, Tajske in drugih tretjih držav za kvotno obdobje 2008/2009
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 144(1) in člena 148 v povezavi s členom 4 Uredbe,
   ob upoštevanju Sklepa Sveta 2007/360/ES z dne 29. maja 2007 o sklenitvi sporazumov v obliki potrjenih zapisnikov med Evropsko skupnostjo in Zvezno republiko Brazilijo ter med Evropsko skupnostjo in Kraljevino Tajsko na podlagi člena XXVIII Splošnega sporazuma o carinah in trgovini 1994 (GATT 1994) o spremembi koncesij za perutninsko meso (2) in zlasti člena 2 Sklepa,
   ob upoštevanju naslednjega:
   
               (1)
            
            
               Brazilija je 5. avgusta 2008 objavila direktivo (3) o načinu dodeljevanja potrdil o poreklu od 1. oktobra 2008.
            
         
               (2)
            
            
               Glede na negotovost v zvezi s pogoji izdaje potrdil o poreklu za proizvode s poreklom iz Brazilije je treba na tej stopnji za uvoz iz Brazilije podaljšati obdobje za vlaganje zahtevkov za podobdobje od 1. januarja do 31. marca 2009, ki je v skladu s členom 5(1) Uredbe Komisije (ES) št. 616/2007 (4) določeno na prvih sedem dni meseca oktobra 2008.
            
         
               (3)
            
            
               Zato je treba za kvotno obdobje 2008/2009 za to poreklo določiti odstopanje od določb člena 5(1) Uredbe (ES) št. 616/2007.
            
         
               (4)
            
            
               Glede na to, da se mora obdobje za vložitev zahtevka za naslednje podobdobje začeti 1. oktobra 2008, mora ta uredba začeti veljati na navedeni datum.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Z odstopanjem od člena 5(1) Uredbe (ES) št. 616/2007 se za kvotno podobdobje, ki se začne 1. januarja 2009, zahtevki za dovoljenje za proizvode iz skupin 1, 4 in 7 lahko vložijo v prvih sedmih dneh meseca novembra 2008.
   Člen 2
   Ta uredba začne veljati dan po objavi v Uradnem listu Evropske unije.
   Uporablja se od 1. oktobra 2008.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 29. septembra 2008
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 299, 16.11.2007, str. 1.
   
      (2)  UL L 138, 30.5.2007, str. 10.
   
      (3)  Portaria no 16, de 1o Agosto de 2008, Diario Oficial da Uniao, 5.8.2008.
   
      (4)  UL L 142, 5.6.2007, str. 3.